CELEX: 32018R0387
Language: et
Date: 2018-03-12 00:00:00
Title: Nõukogu määrus (EL) 2018/387, 12. märts 2018, millega muudetakse määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis

13.3.2018   
            
            
               ET
            
            
               Euroopa Liidu Teataja
            
            
               L 69/9
            
         NÕUKOGU MÄÄRUS (EL) 2018/387,
   12. märts 2018,
   millega muudetakse määrust (EL) nr 224/2014 piiravate meetmete kohta seoses olukorraga Kesk-Aafrika Vabariigis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 23. detsembri 2013. aasta otsust 2013/798/ÜVJP Kesk-Aafrika Vabariigi vastu suunatud piiravate meetmete kohta (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EL) nr 224/2014 (2) on jõustatud teatavad meetmed, mis on nähtud ette otsusega 2013/798/ÜVJP.
            
         
               (2)
            
            
               Otsusega 2013/798/ÜVJP on nähtud Kesk-Aafrika Vabariigi suhtes ette relvaembargo ning teatavate selliste isikute rahaliste vahendite ja majandusressursside külmutamine, kes osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut.
            
         
               (3)
            
            
               30. jaanuaril 2018 võttis ÜRO Julgeolekunõukogu vastu resolutsiooni 2399 (2018), millega muudeti relvaembargo erandeid ja vara külmutamise kriteeriume. Nõukogu on võtnud vastu otsuse (ÜVJP) 2018/391, (3) millega muudetakse otsust 2013/798/ÜVJP, et jõustada ÜRO Julgeolekunõukogu resolutsioon 2399.
            
         
               (4)
            
            
               Kõnealune meede kuulub aluslepingu kohaldamisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt.
            
         
               (5)
            
            
               Määrust (EL) nr 224/2014 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 224/2014 muudetakse järgmiselt.
   
               1)
            
            
               Artikli 3 punkt a asendatakse järgmisega:
               
                           „a)
                        
                        
                           mis on mõeldud üksnes ÜRO mitmemõõtmelise integreeritud stabiliseerimismissiooni Kesk-Aafrika Vabariigis (MINUSCA), Kesk-Aafrika Vabariiki lähetatud liidu missioonide ja Prantsuse vägede ning väljaõpet ja abi pakkuvate muude ÜRO liikmesriikide vägede toetamiseks või nende poolt kasutamiseks, nii nagu on teavitatud kooskõlas punktiga c;“.
                        
                     
         
               2)
            
            
               Artikli 5 lõiget 3 muudetakse järgmiselt.
               
                           a)
                        
                        
                           Punkt c asendatakse järgmisega:
                           
                                       „c)
                                    
                                    
                                       osalevad sellise tegevuse kavandamises, juhtimises või toimepanemises Kesk-Aafrika Vabariigis, millega rikutakse kas rahvusvahelist inimõigustealast õigust või rahvusvahelist humanitaarõigust või mis kujutab endast inimõiguste rikkumist, sealhulgas tsiviilisikute vastu suunatud rünnakud, etnilise ja usulise taustaga rünnakud, rünnakud tsiviilobjektidele, nagu administratiiv- ja kohtuhooned, koolid ja haiglad, ning inimröövid ja sunniviisiline ümberasustamine;“.
                                    
                                 
                     
                           b)
                        
                        
                           Punkt h asendatakse järgmisega:
                           
                                       „h)
                                    
                                    
                                       tegelevad ÜRO missioonide või rahvusvaheliste rahuvalveüksuste, sealhulgas MINUSCA, liidu missioonide ja neid toetavate Prantsuse vägede ning humanitaartöötajate vastu suunatud rünnakute kavandamise, juhtimise, spondeerimise ja toimepanemisega;“.
                                    
                                 
                     
                           c)
                        
                        
                           Lisatakse järgmine punkt:
                           
                                       „j)
                                    
                                    
                                       tegelevad vägivallale, eriti etnilise ja usulise taustaga vägivallale õhutamisega, ohustades rahu, stabiilsust ja julgeolekut Kesk-Aafrika Vabariigis, ning seejärel osalevad tegevuses või toetavad tegevust, millega ohustatakse Kesk-Aafrika Vabariigis rahu, stabiilsust või julgeolekut.“
                                    
                                 
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. märts 2018
      
         
            Nõukogu nimel
         
         
            eesistuja
         
         E. KARANIKOLOV
      
   
   
      (1)  ELT L 352, 24.12.2013, lk 51.
   
      (2)  Nõukogu 10. märtsi 2014. aasta määrus (EL) nr 224/2014 piiravate meetmete kohta seoses olukorraga Kesk-Aafrika Vabariigis (ELT L 70, 11.3.2014, lk 1).
   
      (3)  Nõukogu 12. märtsi 2018. aasta otsus (ÜVJP) 2018/391, millega muudetakse otsust 2013/798/ÜVJP Kesk-Aafrika Vabariigi vastu suunatud piiravate meetmete kohta (vt käesoleva Euroopa Liidu Teataja lk 46).